**Rámcová kúpna Zmluva č. KP/..../2026/BVS**

(ďalej len „zmluva“)

uzavretá podľa ustanovení § 269 ods. 2 a § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

**„Tlačiarenské výrobky“**

## ČLÁNOK 1.

## ZMLUVNÉ STRANY

1. **Kupujúci: Bratislavská vodárenská spoločnosť, a.s.**

Sídlo: Prešovská 48, 826 46 Bratislava

V zastúpení: doplní obstarávateľ

Bankové spojenie: Všeobecná úverová banka, a.s.

Číslo účtu (IBAN): SK07 0200 0000 0000 0100 4062

SWIFT: SUBASKBX

IČO: 35 850 370

DIČ: 2020263432

IČ DPH: SK2020263432

Zápis v Obchodnom registri: Mestský súd Bratislava III, oddiel: Sa, vložka č. 3080/B

(ďalej len „kupujúci“)

1. **Predávajúci:** doplní uchádzač

Sídlo: ....................................................

V zastúpení: ....................................................

Bankové spojenie: ....................................................

Číslo účtu (IBAN): ....................................................

SWIFT: ....................................................

IČO: ....................................................

DIČ: ....................................................

IČ DPH: ....................................................

Zápis v Obchodnom registri: ....................................................

....................................................

(ďalej len „predávajúci“)

(kupujúci a predávajúci ďalej samostatne aj ako „zmluvná strana“ a spoločne len ako „zmluvné strany“)

ČLÁNOK 2.

predmet zmluvy

* 1. Predmetom tejto zmluvy je záväzok predávajúceho dodávať kupujúcemu, na základe čiastkových objednávok a za podmienok uvedených v tejto zmluve, predmet kúpy a previesť na kupujúceho vlastnícke právo k predmetu kúpy, špecifikovanému v bode 2.2 tohto článku zmluvy a záväzok kupujúceho za predmet kúpy zaplatiť predávajúcemu kúpnu cenu podľa článku 4. tejto zmluvy.
  2. Predmetom kúpy na základe tejto zmluvy je dodávka tovaru – tlačiarenských výrobkov rôznych formátov, bližšie špecifikovaných prílohou č. 1 tejto zmluvy, ktorá tvorí neoddeliteľnú súčasť tejto zmluvy (ďalej len „predmet kúpy“ alebo „tovar“).

**ČLÁNOK 3.**

**ČAS A MIESTO DODANIA TOVARU**

1. **Miesta dodania tovaru:**

3.1.1 sklad kupujúceho v Bratislave – Hlohová 46, 82107 Bratislava

3.1.2 sklad kupujúceho v Senici – Hviezdoslavova 476/20, 905 01 Senica

Presné miesto dodania tovaru bude kupujúcim špecifikované v konkrétnej čiastkovej objednávke (ďalej len „miesto dodania“).

Predávajúci zabezpečí na vlastné náklady dopravu tovaru na miesto dodania.

1. Predávajúci sa zaväzuje dodať objednaný tovar najneskôr 10 pracovných dní od doručenia čiatkovej objednávky, pokiaľ nie je v objednávke uvedený dlhší termín dodania (ďalej len „termín dodania“).

**ČLÁNOK 4.**

**KÚPNA CENA**

1. Za riadne dodaný a prevzatý tovar (v súlade s podmienkami stanovenými touto zmluvou) je kupujúci povinný zaplatiť predávajúcemu kúpnu cenu, stanovenú v súlade s jednotkovými cenami, uvedenými v prílohe č. 2 tejto zmluvy (resp. kúpnu cenu za ďalšie tlačiarenské výrobky stanovenú na základe individuálnej cenovej ponuky predávajúceho podľa bodu 6.14 článku 6. zmluvy), v závislosti od druhu a množstva dodaného tovaru podľa objednávky (ďalej len „kúpna cena“), najviac však do vyčerpania maximálnej ceny vo výške **doplní obstarávateľ podľa ponuky úspešného uchádzača EUR** **bez DPH** (slovom: **doplní obstarávateľ podľa ponuky úspešného uchádzača** eur) (ďalej len „maximálna cena“). Kupujúci je oprávnený vystavovať objednávky na ďalšie tlačiarenské výrobky, ktoré boli do zmluvy doplnené na základe bodu 6.14 článku 6. zmluvy iba v takom rozsahu, aby celková cena zaplatená kupujúcim za ďalšie tlačiarenské výrobky počas celej doby platnosti a účinnosti tejto zmluvy bola nižšia ako 10 % maximálnej ceny.

Kupujúci bude tovar objednávať na základe svojich aktuálnych potrieb, t. j. kupujúci je oprávnený objednať celkovo aj menšie množstvo tovaru, ako je predpokladané množstvo, uvedené v prílohe č. 2 tejto zmluvy. Kupujúci nie je povinný vystaviť objednávky v rozsahu rovnajúcemu sa maximálnej cene, s čím predávajúci podpisom tejto zmluvy vyjadril súhlas. Predávajúci sa zaväzuje, že voči kupujúcemu nebude uplatňovať žiadne sankcie a/alebo akékoľvek iné nároky peňažnej alebo nepeňažnej povahy (najmä, nie však výlučne ušlý zisk a/alebo vzniknuté škody rôznej povahy) z dôvodu nevystavenia objednávok do výšky maximálnej ceny.

1. Kúpna cena podľa tejto zmluvy predstavuje úplnú a konečnú kúpnu cenu za dodanie tovaru a predávajúci nemá nárok na úhradu akýchkoľvek iných nákladov (vrátane nákladov na vhodné zabalenie tovaru a jeho dopravu na miesto dodania), výdavkov, poplatkov a pod., ktoré mu z akéhokoľvek dôvodu vzniknú v súvislosti s dodaním tovaru podľa tejto zmluvy.
2. Jednotkové kúpne ceny tovaru, uvedené v prílohe č. 2 tejto zmluvy, sú bez DPH a pre zmluvné strany sú záväzné. Ku kúpnej cene bude uplatnený režim DPH podľa právnej úpravy platnej ku dňu vzniku daňovej povinnosti.

**ČLÁNOK 5.**

**PLATOBNÉ PODMIENKY**

1. Nárok na zaplatenie kúpnej ceny vzniká predávajúcemu prevzatím tovaru zo strany kupujúceho bez vád, na stanovenom mieste dodania.
2. Zmluvné strany sa dohodli, že fakturačným obdobím je kalendárny mesiac. Predávajúci je povinný najneskôr do 15 (slovom: pätnástich) dní po skončení kalendárneho mesiaca, za ktorý sa fakturuje, vystaviť a zaslať kupujúcemu súhrnnú faktúru (ďalej len „faktúra“) na e-mailovú adresu: **e-infaktury@bvsas.sk**.
3. Za deň doručenia faktúry, ktorá bude vystavená po vecnej a formálnej stránke v súlade s podmienkami, stanovenými v tomto článku zmluvy, sa považuje deň doručenia faktúry na e-mailovú adresu, uvedenú v tomto bode zmluvy. Faktúry doručené počas sviatkov a dní pracovného pokoja, resp. v pracovné dni po 16:00 hod., budú vždy považované za doručené najbližší nasledujúci pracovný deň.

Kupujúci nenesie zodpovednosť za nedoručenie faktúry zo strany predávajúceho a ani nie je povinný o tejto skutočnosti predávajúceho upovedomiť.

1. Faktúra musí obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“, vrátane rozdelenia predmetu fakturácie na jednotlivé druhy dodaných tovarov a služieb v zmysle ustanovení § 74 ods. 1 písm. f) tohto zákona a ako prílohu scany dokladov o dodaní, podpísané oprávnenými osobami oboch zmuvných strán.. Vo faktúre bude uvedený samostatne tovar a cena za každú čiastkovú objednávku vrátane čísla čiastkovej objednávky, pod ktorým ju kupujúci eviduje.
2. Kúpna cena bude uhradená na základe faktúry, vystavenej predávajúcim za všetok tovar, dodaný podľa špecifikácie stanovenej v objednávkach doručenej predávajúcemu.
3. Kupujúci podpisom tejto zmluvy udeľuje predávajúcemu súhlas k zasielaniu faktúr v elektronickej forme (v súlade s ustanovením § 71 ods. 1 písm. b) zákona o DPH).
4. V predmete e-mailu, ktorým bude elektronická faktúra zasielaná, musí byť (za účelom základnej identifikácie) uvedené slovo: „faktúra“, „invoice“, „dobropis“, „ťarchopis“; popri tomto označení môžu byť v predmete e-mailu uvedené aj ďalšie znaky, slúžiace k bližšej identifikácii (čísla alebo písmená).
5. Elektronická faktúra musí byť vystavená len vo formátoch súborov PDF, TIF, JPEG, BMP a nesmie byť zaheslovaná, zamknutá na tlačenie, ani komprimovaná.
6. Každý e-mail môže obsahovať v prílohe iba jednu elektronickú faktúru, pričom všetky dokumenty, ktoré sa prikladajú k faktúre (podľa bodu 5.4 tohto článku zmluvy) musia byť zaslané v tom istom e-maile ako samotná faktúra. E-mail, ktorým bude zasielaná elektronická faktúra (prípadne spolu s ďalšími dokumentami) nesmie byť väčší než 20 (slovom: dvadsať) MB.
7. Predávajúci je povinný zabezpečiť vierohodnosť pôvodu neporušenosť obsahu a čitateľnosť faktúry, vyhotovenej v elektronickej forme, v súlade s podmienkami zákona o DPH. Podpis faktúry kvalifikovaným elektronickým podpisom sa nevyžaduje.
8. Predávajúci, ktorý nemá sídlo v Slovenskej republike, je povinný ku každému dodanému tovaru uviesť vo faktúre alebo v dodacom liste, kód kombinovanej nomenklatúry (kód CN), krajinu pôvodu a čistú hmotnosť tovaru (t. j. hmotnosť tovaru bez všetkých obalov).
9. V prípade, že faktúra:

- bude obsahovať nesprávne údaje, nesprávne fakturovanú cenu,

- nebude obsahovať všetky potrebné náležitosti (vrátane príloh) podľa tejto zmluvy,

- nebude zabezpečená vierohodnosť jej pôvodu, neporušenosť obsahu a čitateľnosť a/alebo

- nebude zaslaná v súlade s podmienkami, dohodnutými v tejto zmluve, kupujúci je oprávnený vrátiť ju predávajúcemu na doplnenie alebo opravu. Faktúra bude vrátená na emailovú adresu, z ktorej bola doručená, to neplatí ak predávajúci v tomto bode zmluvy stanoví inú/osobitnú adresu pre tento účel a to: ..........@............ *doplní uchádzač alebo bude vyznačený text odstránený*. V takom prípade sa zastaví plynutie lehoty splatnosti a nová lehota splatnosti začne plynúť dňom doručenia opravenej faktúry kupujúcemu spôsobom, uvedeným v bode 5.13 tohto článku zmluvy.

1. Lehota splatnosti faktúry je 30 (slovom: tridsať) dní odo dňa jej doručenia na e-mailovú adresu kupujúceho, uvedenú v bode 5.2 tohto článku zmluvy.
2. Kupujúci neposkytuje zálohy ani preddavky na kúpnu cenu.
3. Platobná povinnosť kupujúceho sa považuje za splnenú v deň, kedy bude uhrádzaná suma odpísaná z účtu kupujúceho.
4. V prípade, že bankový účet predávajúceho, uvedený v článku 1. tejto zmluvy, nebude ku dňu vystavenia faktúry zverejnený v zozname bankových účtov predávajúceho používaných na podnikanie na webovom sídle Finančného riaditeľstva Slovenskej republiky (ďalej len „zoznam“ a „FR“), je kupujúci oprávnený uhradiť fakturovanú sumu na bankový účet (v prípade viacerých účtov na ktorýkoľvek účet), ktorý je zverejnený v predmetnom zozname. V prípade, že ku dňu vystavenia faktúry nebude v zozname na webovom sídle FR zverejnený žiadny bankový účet predávajúceho používaný na podnikanie, je kupujúci oprávnený uhradiť predávajúcemu fakturovanú sumu bez DPH a príslušnú DPH uhradiť na číslo účtu správcu dane, vedené pre predávajúceho. V uvedených prípadoch sa takto vykonanou úhradou považuje záväzok kupujúceho uhradiť kúpnu cenu za splnený a predávajúci nemá nárok žiadať od kupujúceho ďalšie finančné plnenia.
5. V prípade, ak kedykoľvek po uzavretí zmluvy nastanú u predávajúceho dôvody na zrušenie registrácie pre DPH v zmysle príslušnej právnej úpravy alebo bude predávajúci zverejnený v príslušnom zozname osôb, vedenom FR, je predávajúci povinný o tejto skutočnosti kupujúceho bez zbytočného odkladu informovať. V prípade porušenia povinnosti podľa predchádzajúcej vety vzniká kupujúcemu právo na náhradu škody, ktorá mu vznikne v dôsledku porušenia oznamovacej povinnosti, najmä na náhradu DPH.

ČLÁNOK 6.

podmienky dodania tovaru

* 1. Dodanie tovaru sa bude realizovať na základe čiastkových objednávok kupujúceho. Až do vystavenia objednávky nič v tejto zmluve nie je možné interpretovať ako záväzok kupujúceho objednať si tovar v určitom množstve.
  2. Predávajúci sa zaväzuje kupujúcemu dodať tovar v množstve a podľa špecifikácie stanovenej v konkrétnej čiastkovej objednávke. Každá čiastková objednávka podľa tejto zmluvy obsahuje najmä:

(i.) druh a množstvo požadovaného tovaru, v zmysle položiek prílohy č. 2 zmluvy;

(ii.) textové a/alebo grafické vyhotovenie požadovaného tovaru v elektronickej forme bežne používaných dátových súborov (napr. pdf., xls., doc., jpg.);

(iii.) požadované miesto dodania a termín dodania tovaru.

Pre vylúčenie pochybností platí, že kupujúci je počas celej doby platnosti a účinnosti tejto zmluvy oprávnený upravovať textové a/alebo grafické vyhotovenie požadovaného tovaru spôsobom podľa podbodu (ii.) tohto bodu 6.2 článku 6. zmluvy.

* 1. Predávajúci sa zaväzuje dodať kupujúcemu len taký tovar, ktorý spĺňa podmienky stanovené touto zmluvou.

Predávajúci je povinný dodať len tovar, ktorý je bez akýchkoľvek technických vád a právnych vád, t. j. na predmet kúpy si nerobí nárok žiadna tretia osoba, nie je zaťažený právom tretej osoby, resp. neexistuje žiadna okolnosť, ktorá by mohla v budúcnosti obmedziť alebo vylúčiť vlastnícke právo kupujúceho alebo jeho dispozičné právo k predmetu kúpy.

1. Spolu s predmetom kúpy je predávajúci povinný dodať kupujúcemu všetko príslušenstvo a všetky doklady, potrebné k prevodu predmetu kúpy na kupujúceho a k riadnemu užívaniu predmetu kúpy, na stanovený alebo obvyklý účel.
   1. Kupujúci je oprávnený zadať predávajúcemu objednávku na dodanie tovaru niektorým z nasledujúcich spôsobov:

a) telefonicky na tel. číslo: doplní uchádzač alebo

b) e-mailom na adresu: doplní uchádzač (inde v zmluve len „objednávka“).

Objednávka zadaná telefonicky musí byť zo strany kupujúceho potvrdená spôsobom podľa písmena b) tohto bodu zmluvy. Objednávka sa pre predávajúceho stáva záväzná momentom jej doručenia. Čiastkové objednávky podľa tejto zmluvy môžu vystavovať výlučne oprávnená osoba kupujúceho a/alebo nákupcovia Oddelenia podpory obstarávania a nákupu kupujúceho.

* 1. Kupujúci je oprávnený objednávku meniť alebo zrušiť najneskôr do okamihu preukázateľného začatia realizácie výroby tovaru.

Predávajúci je povinný najneskôr 48 (slovom: štyridsaťosem) hodín pred dodaním tovaru na miesto dodania oznámiť kupujúcemu predpokladaný termín dodania tovaru. Kupujúci nie je povinný prevziať tovar doručený na miesto dodania pred lehotou určenou v objednávke alebo pred uplynutím lehoty podľa tohto bodu zmluvy.

Kupujúci preberá tovar len v pracovných dňoch, a to v čase od 7:00 do 14:00 hod, v inom čase len po predošlej písomnej dohode s kupujúcim (oprávnenou/zodpovednou osobou kupujúceho). Vykládku tovaru vykonáva na svoje náklady predávajúci.

* 1. Riadne dodanie a prevzatie tovaru potvrdí oprávnená osoba kupujúceho, resp. osoba ňou poverená (inde v zmluve len „zodpovedná osoba kupujúceho“) svojím podpisom na doklade o dodaní (ďalej len „doklad o dodaní“).
  2. Doklad o dodaní musí obsahovať najmä:

a) druh tovaru v zmysle položiek prílohy č. 2 zmluvy,

b) množstvo tovaru,

c) miesto dodania a termín dodania tovaru,

d) číslo objednávky, pod ktorým ju kupujúci eviduje

e) podpisy zástupcov osôb oboch zmluvných strán (za objednávateľa podpis oprávnenej osoby kupujúceho alebo podpis zodpovednej osoby kupujúceho).

Vlastnícke právo k tovaru a nebezpečenstvo škody na ňom prechádza z predávajúceho na kupujúceho prevzatím tovaru kupujúcim a podpísaním dokladu o dodaní.

* 1. Oprávnená/zodpovedná osoba kupujúceho je oprávnená tovar neprevziať, ak:

a) nespĺňa špecifikáciu stanovenú v tejto zmluve,

b) nie je dodaný v dohodnutej kvalite podľa tejto zmluvy,

c) má zjavné vady alebo nie je dodaný v požadovanom množstve v objednávke alebo ak je balenie dodaného tovaru značne porušené,

d) nie je odovzdaný doklad o dodaní podľa zmluvy,

1. Pre zamedzenie pochybností, ak kupujúci odmietol tovar prevziať z dôvodov uvedených v bodoch 6.7 a 6.9 tohto článku a v bode 7.1 článku 7. tejto zmluvy, tovar sa nepovažuje za riadne dodaný a na kupujúceho neprechádza vlastníctvo k tovaru, ani nebezpečenstvo škody na tovare. Predávajúcemu nevzniká nárok na zaplatenie kúpnej ceny tovaru, ani na náhradu akýchkoľvek výdavkov, spojených s dodaním tovaru.
2. Za účelom vylúčenia pochybností, podpísaním dokladu o dodaní, kupujúci nepotvrdzuje, že prevzatý tovar je bez vád a nezaniká tým právo kupujúceho kedykoľvek po prevzatí tovaru, najdlhšie však do uplynutia záručnej doby, uplatniť si u predávajúceho právo zo zodpovednosti za vady a zo záruky na poskytnuté plnenie.

Predávajúci je povinný dodať tovar bez vád. Za vadné dodanie tovaru sa považuje aj dodanie nevhodne zabaleného tovaru, dodanie tovaru bez  dokladu o dodaní, a tovaru dodaného v rozpore s touto zmluvou.

1. Tovar musí zodpovedať špecifikácii, uvedenej v prílohe č. 1 tejto zmluvy a príslušným normám, ktoré sa vzťahujú na daný druh tovaru.
2. Zmluvné strany sa dohodli, že kupujúci je oprávnený požadovať aj dodanie tlačiarenských výrobkov, ktoré nie sú uvedené v prílohe č. 1 resp. v prílohe č. 2 zmluvy (inde v zmluve len „ďalšie tlačiarenské výrobky“). V takom prípade je možné (po vzájomnej dohode zmluvných strán) prílohu č. 1 resp. prílohu č. 2 zmluvy rozšíriť o ďalšie tlačiarenské výrobky, bez nutnosti uzatvorenia písomného dodatku k tejto zmluve, a to na základe odsúhlasenia individuálnej cenovej ponuky predávajúceho kupujúcim.

článok 7.

práva a povinnosti zmluvných strán

1. Kupujúci je povinný zabezpečiť predávajúcemu vstup na miesto dodania. Kupujúci je oprávnený zamedziť vstup na miesto dodania:

a) osobám, ktoré sú pod vplyvom alkoholu,

b) dopravným prostriedkom, ktoré nespĺňajú podmienky prevádzky na pozemných komunikáciách (ak tieto sú na takúto prevádzku určené),

c) dopravným prostriedkom a strojom, ktorých zlý technický stav (podľa posúdenia kupujúceho) môže spôsobiť škodu na majetku alebo na zdraví,

d) ak sa predávajúci odmietne oboznámiť s internými predpismi, platnými v objekte miesta dodania.

1. Bez zbytočného odkladu po prijatí objednávky je predávajúci povinný skontrolovať, či objednávka obsahuje údaje podľa tejto zmluvy a v prípade, že obsahuje zjavne nesprávne údaje alebo je neúplná, je predávajúci povinný bezodkladne o tom informovať kupujúceho, aby kupujúci mohol vystaviť novú objednávku a predávajúci zabezpečiť včasné dodanie tovaru.
2. Predávajúci sa zaväzuje na mieste dodania a v priestoroch kupujúceho:

a) dodržiavať všeobecne záväzné predpisy, týkajúce sa bezpečnosti a ochrany zdravia pri práci (ďalej len „BOZP“), ochrany pred požiarmi (ďalej len „OPP“), ako aj interné predpisy kupujúceho o bezpečnosti a o pohybovaní sa v predmetných priestoroch a

b) riadiť sa inštrukciami kupujúceho (oprávnenej/zodpovednej osoby kupujúceho).

1. Pri naložení, prevoze, dodaní a vyložení tovaru, je predávajúci povinný postupovať s odbornou starostlivosťou a zabezpečiť opatrenia, aby nedošlo k poškodeniu tovaru.
2. Pri plnení predmetu tejto zmluvy sa predávajúci zaväzuje dodržiavať všeobecne záväzné právne predpisy a podmienky tejto zmluvy.
3. Predávajúci je v plnom rozsahu zodpovedný za konanie, resp. nekonanie ktoréhokoľvek svojho zamestnanca tak, akoby toto konanie (resp. nekonanie) bolo konaním samotného predávajúceho.
4. Predávajúci vyhlasuje, že ho kupujúci pred podpisom tejto zmluvy oboznámil s predpismi týkajúcimi sa BOZP, OPP, ako aj internými predpismi kupujúceho o bezpečnosti a o pohybovaní sa v predmetných priestoroch.
5. V prípade, ak predávajúci preukázal splnenie niektorej z podmienok účasti alebo požiadaviek na predmet zákazky, stanovených kupujúcim vo výzve na predloženie ponuky, resp. súťažných podkladoch, inou osobou, je povinný pri plnení tejto zmluvy skutočne používať kapacity osoby, ktorej spôsobilosť využil na preukázanie splnenia danej podmienky. Predávajúci je povinný na vyzvanie kupujúceho preukázať, najneskôr do 10 (slovom: desiatich) dní, že dodáva tovar prostredníctvom osoby, ktorej kapacitami preukázal splnenie niektorej z vyššie uvedených podmienok, resp. požiadaviek, stanovených kupujúcim vo výzve na predloženie ponuky, v procese zadávania zákazky.
6. Kupujúci je oprávnený proti pohľadávkam predávajúceho započítať akékoľvek svoje pohľadávky, ktoré má voči predávajúcemu. Predávajúci je oprávnený započítať svoje pohľadávky zo zmluvy voči pohľadávkam kupujúceho len s predchádzajúcim písomným súhlasom kupujúceho. Zánik pohľadávok započítaných v súlade s týmto bodom zmluvy nastane okamihom, keď dôjde k prejavu vôle, smerujúcemu k započítaniu pohľadávok oprávnenou zmluvnou stranou a započítané pohľadávky sa stretnú.
7. Predávajúci sa zaväzuje, že ku žiadnej pohľadávke voči kupujúcemu, vyplývajúcej z tejto zmluvy nezriadi záložné právo, a v prípade, ak predávajúci túto svoju povinnosť poruší, má kupujúci právo uplatniť si u predávajúceho nárok na zaplatenie zmluvnej pokuty vo výške kúpnej ceny.
8. V súlade s ustanoveniami § 401 Obchodného zákonníka sa zmluvné strany dohodli, že sa predlžuje premlčacia doba prípadných peňažných záväzkov predávajúceho voči kupujúcemu vzniknutých z titulu zmluvného vzťahu, ktorý sa riadi touto zmluvou, a to na dobu trvania 10 (slovom: desať) rokov, od doby kedy premlčacia doba začne po prvý raz plynúť.

**Povinnosti predávajúceho v súvislosti s priamymi subdodávateľmi**

1. Pre účely tohto článku sa pod pojmom „priamy subdodávateľ“ rozumie subdodávateľ v zmysle § 2 ods. 5 č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).
2. Predávajúci zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich priamych subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného predávajúceho.
3. Predávajúci je oprávnený poveriť časťou plnenia predmetu zmluvy len tých priamych subdodávateľov, ktorí sú uvedení v zozname subdodávateľov, ktorý tvorí prílohu č. 3 zmluvy (ďalej len „zoznam priamych subdodávateľov“).

V prípade, ak predávajúci nebude využívať na plnenie predmetu zmluvy kapacity tretej osoby vo forme subdodávok je prílohou č. 3 tejto zmluvy vyhlásenie predávajúceho, ktorým túto skutočnosť deklaruje.

1. Predávajúci je oprávnený počas trvania zmluvy zmeniť priameho subdodávateľa, uvedeného v zozname priamych subdodávateľov len s predchádzajúcim písomným súhlasom kupujúceho. V písomnej žiadosti predávajúceho o udelenie súhlasu, je predávajúci povinný uviesť o priamom subdodávateľovi všetky údaje uvedené v zozname priamych subdodávateľov. Kupujúci písomne upovedomí predávajúceho o svojom rozhodnutí v lehote do 5 (slovom: piatich) pracovných dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody. Ak sa kupujúci v lehote podľa predchádzajúcej vety k žiadosti predávajúceho nevyjadrí, znamená to nesúhlas kupujúceho s priamym subdodávateľom.
2. Ak kupujúci zistí, že priamy subdodávateľ nie je schopný plniť si svoje záväzky alebo nevykonáva predmet zmluvy riadne, môže od predávajúceho okamžite požadovať náhradu za priameho subdodávateľa. Predávajúci je povinný spôsobom podľa bodu 7.15 tohto článku zmluvy žiadosti o náhradu vyhovieť, najneskôr do 30 (slovom: tridsiatich) dní odo dňa doručenia žiadosti kupujúceho alebo v tejto lehote kupujúcemu oznámiť, že príslušný predmet plnenia bude plniť sám. Požiadavka kupujúceho, na zmenu priameho subdodávateľa podľa tohto bodu zmluvy, nemá vplyv na povinnosť predávajúceho plniť na základe zmluvy riadne a včas.
3. Ak počas plnenia zmluvy dôjde k zmene v priamych subdodávateľoch (v prípade zmeny, resp. doplnenia priameho subdodávateľa postupom podľa bodu 7.15 tohto článku zmluvy), je predávajúci povinný predložiť kupujúcemu aktuálny zoznam priamych subdodávateľov do 5 (slovom: piatich) pracovných dní odo dňa uzatvorenia zmluvy s novým priamym subdodávateľom (doplnenie priameho subdodávateľa do zoznamu) alebo odo dňa skončenia zmluvy s priamym subdodávateľom (vynechanie priameho subdodávateľa zo zoznamu bez náhrady). Aktuálny zoznam bude predložený v rozsahu údajov podľa prílohy č. 3 zmluvy. Na požiadanie kupujúceho je predávajúci povinný kupujúcemu preukázať deň uzavretia zmluvy s novým priamym subdodávateľom alebo deň skončenia zmluvy s priamym subdodávateľom, a to predložením originálu príslušnej zmluvy alebo dokumentu o ukončení zmluvy, do 5 (slovom: piatich) pracovných dní odo dňa doručenia žiadosti.
4. Predávajúci je povinný písomne oznámiť kupujúcemu akúkoľvek zmenu údajov o priamom subdodávateľovi, a to najneskôr do 10 (slovom: desiatich) dní, od kedy sa o zmene dozvedel. pod pojmom „údaje o priamom subdodávateľovi“ sa myslia najmä údaje uvedené v prílohe č. 3 zmluvy, zmena právnej formy priameho subdodávateľa, zmena základného imania priameho subdodávateľa, začatie konkurzného konania, reštrukturalizačného konania alebo likvidácie priameho subdodávateľa.
5. Pravidlá upravujúce zmenu priameho subdodávateľa sa primerane použijú aj v prípade požiadavky na doplnenie nového priameho subdodávateľa.

V prípade, ak predávajúci poverí časťou plnenia zmluvy priameho subdodávateľa v rozpore s dojednaním bodu 7.14 tohto článku zmluvy alebo poruší niektorú zo svojich povinností tohto článku zmluvy, má kupujúci právo uplatniť si voči predávajúcemu zmluvnú pokutu vo výške 500,- EUR (slovom: päťsto eur).

článok 8.

zodpovednosť za vady a za ŠKODY

1. Predávajúci zodpovedá za všetky vady, ktoré má tovar v čase jeho dodania kupujúcemu a za vady tovaru, ktoré sa na tovare vyskytnú v záručnej dobe podľa tohto článku zmluvy.
2. Ak kupujúci pri preberaní tovaru zistí, že nastala niektorá zo skutočností podľa bodu 6.9 článku 6. zmluvy, je oprávnený tovar neprevziať a požadovať dodanie tovaru bez vád a to v dodatočnej lehote stanovenej kupujúcim. O tejto skutočnosti spíšu zmluvné strany protokol v 2 (slovom: dvoch) vyhotoveniach, pričom 1 (slovom: jedno) vyhotovenie tohto protokolu bude odovzdané kupujúcemu.
3. Záručná doba na tovar (ďalej len „záručná doba“) je **12** (slovom: dvanásť) **mesiacov** odo dňa prevzatia tovaru zo strany kupujúceho (podpísania dokladu o dodaní) podľa tejto zmluvy. Ak z dôvodu, uvedenom v tejto zmluve, alebo podľa platných všeobecne záväzných právnych predpisov, bude predávajúci povinný vymeniť tovar za nový, dodaním nového tovaru začne plynúť nová 12 (slovom: dvanásť)mesačná záručná doba na tento nový tovar.
4. Kupujúci je povinný reklamovať vady tovaru bez zbytočného odkladu potom, čo sa o vade tovaru dozvedel, ale najneskôr však do konca záručnej doby. Predávajúci je povinný do 48 (slovom: štyridsaťosem) hodín od obdržania písomnej reklamácie vyhotoviť a doručiť kupujúcemu reklamačný záznam (prípadne sa aj fyzicky dostaviť na miesto dodania, ak o to vzhľadom na povahu tovaru kupujúci požiada) v ktorom bude uvedený spôsob riešenia reklamácie a vysporiadania dodania vadného tovaru.
5. Ak má tovar vady, kupujúci je oprávnený od predávajúceho požadovať odstránenie vád jedným z nižšie uvedených spôsobov (podľa výberu kupujúceho):

a) odstránenie vád dodaním náhradného nového tovaru za vadný tovar,

b) dodanie chýbajúceho tovaru a/alebo dokladov k tovaru,

c) odstránenie právnych vád tovaru,

d) odstránenie vád opravou tovaru, ak sú vady odstrániteľné,

e) požadovať primeranú zľavu z kúpnej ceny.

1. Predávajúci je povinný odstrániť vady podľa podmienok, stanovených v bode 8.5 tohto článku zmluvy bez zbytočného odkladu po oznámení vád kupujúcim, najneskôr však do 15 (slovom: pätnasť) kalendárnych dní odo dňa doručenia reklamačného záznamu. V prípade, že predávajúci poruší svoju povinnosť, je kupujúci oprávnený odstrániť vady tovaru na náklady predávajúceho. Týmto bodom zmluvy nie je dotknutý nárok zo zodpovednosti za škodu a na zaplatenie zmluvnej pokuty podľa tejto zmluvy.
2. Do odstránenia vád je kupujúci oprávnený zadržať platbu kúpnej ceny vo výške, ktorá by zodpovedala nároku na zľavu z kúpnej ceny alebo nákladom na odstránenie vád treťou osobou.
3. Nároky z vád podľa tohto článku zmluvy sa nedotýkajú ostatných nárokov kupujúceho s tým spojených, najmä na náhradu škody a zaplatenie zmluvnej pokuty podľa tejto zmluvy.
4. V súvislosti s odstránením vád plnenia nemá predávajúci nárok na náhradu akýchkoľvek nákladov s tým spojených.

článok 9.

**ZMLUVNÉ POKUTY**

1. V prípade porušenia povinností podľa tejto zmluvy alebo podľa platných všeobecne záväzných právnych predpisov, zodpovedá zmluvná strana, ktorá danú povinnosť porušila, za škodu spôsobenú inej zmluvnej strane v súlade so všeobecne záväznými právnymi predpismi, ak z tejto zmluvy alebo platných všeobecne záväzných právnych predpisov nevyplýva niečo iné.
2. Predávajúci zodpovedá za všetku škodu, ktorá vznikne pri plnení tejto zmluvy porušením jeho povinnosti dodať tovar v súlade s platnými všeobecne záväznými právnymi predpismi, technickými normami a/alebo podmienkami stanovenými touto zmluvou. Predávajúci sa zaväzuje odškodniť kupujúceho a nahradiť mu akúkoľvek škodu a náklady (vrátane primeraných nákladov na právne zastúpenie, pokút a poplatkov udelených zo strany správnych orgánov), ktoré kupujúcemu vzniknú v súvislosti s porušením povinnosti predávajúceho podľa tejto zmluvy. Okrem uvedeného sa predávajúci zaväzuje odškodniť kupujúceho za akúkoľvek stratu, škodu, pokutu, penále, nárok, daň, záväzok, spor či náklad, ktoré kupujúci utrpí, a ktoré akýmkoľvek spôsobom súvisia alebo vzniknú, či už priamo alebo nepriamo porušením povinnosti, vyhlásenia alebo záruky predávajúceho z tejto zmluvy, a to v celej výške.
3. V prípade, že predávajúci nedodá tovar v termíne dodania, má kupujúci právo uplatniť si u predávajúceho nárok na zaplatenie zmluvnej pokuty vo výške 100,- EUR (slovom: sto eur), za každý aj začatý kalendárny deň omeškania.
4. V prípade, že predávajúci dodá tovar, ktorý má vady podľa bodu 6.9 článku 6. zmluvy, vrátane právnych vád, má kupujúci právo uplatniť si u predávajúceho nárok na zaplatenie zmluvnej pokuty jednotlivo, za každý prípad dodávky tovaru (na základe konkrétnej čiastkovej objednávky), ktorou bol kupujúcemu dodaný vadný tovar, a to vo výške 100,- EUR (slovom: sto eur). Týmto nie je dotknutý nárok kupujúceho na odstránenie vád tovaru.
5. Za porušenie povinnosti odstrániť vadu tovaru v lehote a za podmienok podľa bodu 8.2, resp. 8.6 článku 8. zmluvy, má kupujúci právo uplatniť si u predávajúceho nárok na zaplatenie zmluvnej pokuty vo výške 50,- EUR (slovom: päťdesiat eur), za každý aj začatý deň omeškania s odstránením vady tovaru.
6. Zmluvná pokuta je splatná v lehote 14 (slovom: štrnásť) dní od doručenia výzvy predávajúcemu na zaplatenie zmluvnej pokuty.
7. Vznikom nároku na zaplatenie zmluvnej pokuty nie je dotknutý nárok kupujúceho domáhať sa za to isté porušenie zmluvnej povinnosti, popri zmluvnej pokute, aj náhrady škody v celej výške.
8. Pre vylúčenie akýchkoľvek pochybností predávajúci v súvislosti so zmluvnou pokutou deklaruje a potvrdzuje, že výšku zmluvnej pokuty podľa tejto zmluvy považuje za primeranú zabezpečovanej povinnosti, spôsob určenia výšky zmluvnej pokuty podľa tejto zmluvy považuje za jasný a zrozumiteľný a skutočnú výšku zmluvnej pokuty podľa tejto zmluvy považuje za určiteľnú, v príslušnom časovom momente, ku ktorému sa bude vyčísľovať.
9. V prípade omeškania kupujúceho s úhradou faktúry v lehote podľa bodu 5.13 článku 5. tejto zmluvy, má predávajúci právo uplatniť si u kupujúceho nárok na zaplatenie úroku z omeškania vo výške 0,05 % z dlžnej čiastky za každý kalendárny deň omeškania. Predávajúci sa zaväzuje, že si žiadne iné sankcie voči kupujúcemu, v prípade omeškania kupujúceho, podľa predchádzajúcej vety tohto bodu zmluvy, neuplatní.
10. Základom pre výpočet úrokov z omeškania a zmluvných pokút podľa tejto zmluvy sú ceny bez DPH.

**ČLÁNOK 10.**

**VYŠŠIA MOC**

1. Pre účely tejto zmluvy sa za vyššiu moc považujú prípady, ktoré nie sú závislé od vôle povinnej zmluvnej strany, ani ich nemôžu ovplyvniť zmluvné strany, bránia im v splnení povinností, ak nemožno rozumne predpokladať, že by povinná zmluvná strana túto prekážku alebo jej následky odvrátila alebo prekonala a ďalej, že by v čase vzniku záväzku túto prekážku predvídala napr. vojna, mobilizácia, povstanie, živelné pohromy.
2. V prípade, keď niektorá zmluvná strana zistí, že z dôvodu vyššej moci je znemožnená realizácia jednej alebo viacerých jej povinností, okamžite to oznámi druhej zmluvnej strane. Toto oznámenie musí byť písomné a musí obsahovať údaje o vzniku a povahe okolností a jeho možných dôsledkoch pre plnenie zmluvy.
3. Ak sa splnenie tejto zmluvy stane nemožným do 2 (slovom: dvoch) mesiacov od vyskytnutia sa vyššej moci, zmluvná strana, ktorá sa bude chcieť odvolať na vyššiu moc, požiada druhú zmluvnú stranu o úpravu zmluvy vo vzťahu k jej predmetu, kúpnej cene a termínu dodania. Ak nedôjde k dohode, má zmluvná strana, ktorá sa odvolala na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia druhej zmluvnej strane.

článok 11.

DORUČOVANIE A KOMUNIKÁCIA

1. Všetky oznámenia a žiadosti podľa zmluvy budú urobené v písomnej forme a budú doručené osobne, kuriérom alebo doporučenou poštou príslušnej zmluvnej strane. Za zachovanie písomnej formy sa považuje aj zadanie objednávky v zmysle bodu 6.5 článku 6. tejto zmluvy, žiadosti o vybavenie reklamácie, doručovanie reklamačného záznamu či iných písomností zasielaných e-mailom podľa zmluvy na e-mailové adresy, uvedené v zmluve.
2. Takéto oznámenia, žiadosti a zasielané dokumenty sa budú považovať za doručené:
   1. momentom odovzdania písomnosti osobe oprávnenej prijímať písomnosti za túto zmluvnú stranu na príslušnej adrese alebo momentom odmietnutia prevzatia (v prípade osobného doručenia a doručenia kuriérom) oprávneným zástupcom zmluvnej strany alebo
   2. uplynutím 5 (slovom: piateho) kalendárneho dňa od ich odoslania (v prípade doručovania doporučenou poštou);
   3. písomnosť doručovaná elektronickou poštou (e-mailom) sa považuje za doručenú dňom preukázateľného odoslania písomnosti druhej zmluvnej strane, ktorej je adresovaná, a to na e-mailovú adresu, ktorú táto zmluvná strana na doručovanie určila.

11.3 Oznámenia, žiadosti a dokumenty doručené počas sviatkov a dní pracovného pokoja, resp. v pracovné dni po 16:00 hod., budú vždy považované za doručené najbližší nasledujúci pracovný deň.

11.4 Oznámenia, žiadosti a dokumenty, ktoré majú byť zmluvnej strane doručené budú, pokiaľ nie je v tejto zmluve uvedené inak, druhej zmluvnej strane doručované výlučne na adresu uvedenú v článku 1. tejto zmluvy.

11.5 Na účely vykonávania ustanovení tejto zmluvy sú oprávnenými, resp. kontaktnými osobami (inde v zmluve len „oprávnené osoby“) nasledovné osoby:

**Za kupujúceho:**

Meno, priezvisko, funkcia: Milan Hoferka, referent nákupu

tel.: +421 940 646 853

e-mail: milan.hoferka@bvsas.sk

**Za predávajúceho:** doplní uchádzač

Meno, priezvisko, funkcia:

tel.:

e-mail:

Pre vylúčenie pochybností platí, že oprávnené osoby zmluvných strán nie sú oprávnené zmluvu meniť ani zrušiť.

11.6 Oprávnené osoby a ich kontaktné údaje podľa bodu 11.5 tohto článku zmluvy, môžu zmluvné strany meniť písomným oznámením doručeným druhej zmluvnej strane (stačí e-mailom). Takáto zmena zmluvy je účinná doručením písomného oznámenie druhej zmluvnej strane bez potreby uzatvorenia písomného dodatku k zmluve.

11.7 Oznámenia, žiadosti a dokumenty doručované podľa zmluvy budú vždy vyhotovené v slovenskom jazyku.

11.8 Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny týkajúce sa uzavretia tejto zmluvy, zmeny či zániku ich právnej subjektivity, adresy ich sídla, bydliska alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany. Ak niektorá zmluvná strana nesplní túto povinnosť, nebude oprávnená namietať, že neobdržala akékoľvek oznámenie, a zároveň zodpovedá za akúkoľvek takto spôsobenú škodu.

článok 12.

OCHRANA OSOBNÝCH ÚDAJOV

1. Pokiaľ budú zmluvné strany v súvislosti s uzatvorením a plnením tejto zmluvy spracúvať aj osobné údaje fyzických osôb z prostredia druhej zmluvnej strany, sú povinné dodržiavať všeobecne záväzné právne predpisy o ochrane osobných údajov, najmä Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“) a Zákon o ochrane osobných údajov, ako aj iné zákony, nariadenia a štandardy, a to vždy v ich v aktuálnom znení.

ČLÁNOK 13.

**POSTAVENIE PREDÁVAJÚCEHO**

1. Predávajúci vyhlasuje, že ku dňu podpísania zmluvy a počas celej doby jej platnosti a účinnosti:

* na neho nie je podaný návrh na vyhlásenie konkurzu v zmysle zákona č. 7/2005 Z. z. o konkurze a reštrukturalizácii a o zmene a doplnení niektorých zákonov (ďalej len „zákon o konkurze”) ani návrh na povolenie reštrukturalizácie podľa zákona o konkurze;
* spĺňa podmienky účasti, týkajúce sa osobného postavenia podľa § 32 ods. 1 ZVO za súčasného rešpektovania § 40 ods. 12 ZVO;
* neprevedie svoje práva, vyplývajúce z tejto zmluvy bez predchádzajúceho písomného súhlasu druhej zmluvnej strany. V opačnom prípade je takýto prevod práv neplatný.

článok 14.

Záverečné ustanovenia

1. Táto zmluva sa uzatvára na dobu určitú, t. j. **na dobu 24** (slovom: **dvadsaťštyri**) **mesiacov odo dňa nadobudnutia účinnosti tejto zmluvy alebo do momentu vyčerpania finančného limitu, uvedeného v bode 4.1 článku 4. tejto zmluvy podľa toho, ktorá skutočnosť nastane skôr.**
2. Túto zmluvu je možné ukončiť, pred uplynutím doby, na ktorú je uzavretá, jedným z nasledujúcich spôsobov:

a) písomnou dohodou zmluvných strán, ktorej súčasťou je i vysporiadanie vzájomných záväzkov a pohľadávok;

b) písomným odstúpením od zmluvy z dôvodov, uvedených v tejto zmluve alebo v § 344 a nasl. Obchodného zákonníka, s účinnosťou odo dňa nasledujúceho po doručení oznámenia o odstúpení od zmluvy druhej zmluvnej strane;

c) výpoveďou zo strany kupujúceho bez udania dôvodu, s jednomesačnou výpovednou lehotou, ktorá začína plynúť 1 (slovom: prvým) dňom kalendárneho mesiaca nasledujúceho po doručení písomnej výpovede druhej zmluvnej strane.

Objednávky, potvrdené predávajúcim pred dátumom odoslania výpovede predávajúcemu, zostávajú platné a budú vysporiadané v zmysle ustanovení tejto zmluvy.

1. Predávajúci má právo odstúpiť od zmluvy len z dôvodu, ak je kupujúci v omeškaní so zaplatením kúpnej ceny o viac ako 30 (slovom: tridsať) dní po lehote splatnosti faktúry a kupujúci neuhradí faktúru ani v dodatočnej lehote 15 (slovom: pätnásť) dní po tom, čo ho predávajúci dodatočne písomne vyzve.
2. Kupujúci má právo odstúpiť od zmluvy, resp. od čiastkovej objednávky z nasledovných dôvodov:
3. ak predávajúci nedodá tovar podľa špecifikácie, v množstve a akosti podľa tejto zmluvy, s dokladmi potrebnými na jeho riadne užívanie a kupujúci nemá záujem o jeho dodatočné dodanie,
4. ak je predávajúci v omeškaní s dodaním tovaru a kupujúci nemá záujem o jeho dodanie po termíne dodania,
5. ak má tovar vady a predávajúci ich neodstráni v stanovenej lehote,
6. ak nastane vyššia moc podľa článku 10. tejto zmluvy a kupujúci nemá záujem o dodanie tovaru po termíne dodania,
7. sa ktorékoľvek vyhlásenie predávajúceho, uvedené v tejto zmluve ukáže ako nepravdivé,
8. ak bolo začaté exekučné konanie na majetok predávajúceho alebo predávajúci vstúpil do likvidácie, resp. ak existuje dôvodná obava, že plnenie záväzkov predávajúceho podľa tejto zmluvy je vážne ohrozené,
9. v prípade, že nastane niektorý z prípadov podľa § 19 ZVO.
10. Dôvod na odstúpenie od zmluvy, týkajúci sa jednotlivej objednávky, oprávňuje kupujúceho na odstúpenie od celej tejto zmluvy.
11. Odstúpením od zmluvy niektorou zmluvnou stranou, nie je dotknuté právo na náhradu škody vyplývajúcej zo zmluvy.
12. Meniť alebo dopĺňať text tejto zmluvy je možné len formou písomných dodatkov k tejto zmluve, ktoré budú platné, ak budú riadne potvrdené a podpísané oprávnenými zástupcami obidvoch zmluvných strán, ak z tejto zmluvy nevyplýva inak.
13. Na právne vzťahy osobitne neupravené touto zmluvou sa vzťahujú príslušné ustanovenia Obchodného zákonníka, príp. ustanovenia ostatných právnych predpisov platných v Slovenskej republike.
14. Ak sa pri plnení tejto zmluvy vyskytnú rozpory v jednotlivých dokumentoch, ktoré sú súčasťou tejto zmluvy alebo tvoria jej východiskový podklad, tieto majú nasledovnú prioritu:
    * 1. zmluva,
      2. prílohy zmluvy,
15. Táto zmluva je vyhotovená v troch (3) vyhotoveniach, z ktorých si dve (2) vyhotovenia ponechá kupujúci a jedno (1) vyhotovenie predávajúci.
16. Na základe explicitne prejavenej vôle zmluvných strán, zmluva nahrádza všetky predchádzajúce rovnaké alebo obdobné ústne alebo písomné dohody, zmluvy alebo dojednania, ktoré zmluvné strany doteraz vzájomne uzavreli, pričom všetky takéto dohody, zmluvy alebo dojednania, ak existujú, strácajú platnosť a záväznosť odo dňa nadobudnutia účinnosti tejto zmluvy.
17. Táto zmluva nadobúda platnosť dňom jej podpisu oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv podľa § 47a zákona č. 40/1964 Zb. Občiansky zákonník v znení neskorších predpisov, v spojení so zákonom č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov.
18. Zmluvné strany vyhlasujú, že si túto zmluvu prečítali a porozumeli jej, že ich vôľa v nej obsiahnutá je daná, jasná a slobodná, že u nich nedošlo k omylu, prejavy vôle sú dostatočne určité a zrozumiteľné, zmluvná voľnosť nie je obmedzená a na znak súhlasu s jej obsahom pripájajú svoje vlastnoručné podpisy.
19. Predávajúci je povinný oboznámiť sa s Etickým kódexom dodávateľa, ktorý je zverejnený na internetovej stránke kupujúceho: <https://www.bvsas.sk/files/o-nas/legislativa/legislativa/eticky_kodex_dodavatela_.pdf>. Predávajúci je povinný oboznámiť s Etickým kódexom dodávateľa svojich zamestnancov a ďalšie osoby vykonávajúce činnosť pre kupujúceho, vrátane svojich subdodávateľov.
20. Neoddeliteľnou súčasťou tejto zmluvy sú tieto prílohy:

Príloha č. 1 – Špecifikácia tovaru

Príloha č. 2 – Kalkulácia ceny tovaru

Príloha č. 3 – Zoznam priamych subdodávateľov/Vyhlásenie, že predávajúci nebude pri realizácií predmetu zákazky využívať kapacity tretej osoby vo forme subdodávok *– je potrebné vybrať jednu z možností podľa toho či predávajúci uviedol alebo neuviedol subdodávateľov v ponuke*

**Za kupujúceho: Za predávajúceho:**

**Bratislavská vodárenská spoločnosť, a.s. ......................................**

V Bratislave, dňa \_\_\_\_\_\_\_\_\_\_ V ...................., dňa\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**............................................** **.................................................**

**................................................** **.................................................**

**Príloha č. 3 – Zoznam priamych subdodávateľov / Vyhlásenie, že predávajúci nebude pri realizácií predmetu zákazky/zmluvy využívať kapacity tretej osoby vo forme subdodávok** *– je potrebné vybrať jednu z možností podľa toho či predávajúci uviedol alebo neuviedol subdodávateľov v ponuke*

*Priamym subdodávateľom na účely tejto zmluvy je právnická osoba alebo fyzická osoba (živnostník), s ktorou uchádzač plánuje uzavrieť/uzavrel písomnú zmluvu o plnení určitej časti hlavnej zákazky.*

Predávajúci **čestne vyhlasuje**, že pri realizácii predmetu zákazky/zmluvy\*:

nebude využívať kapacity tretej osoby vo forme subdodávok

X

X

sa budú podieľať nasledovní subdodávatelia:

|  |  |  |  |  |  |  |
| --- | --- | --- | --- | --- | --- | --- |
| **P.č.** | **Meno a priezvisko /**  **Obchodné meno**  **alebo názov** | **Adresa pobytu alebo sídlo** | **Identifikačné číslo**  **alebo dátum narodenia**  (ak nebolo pridelené identifikačné číslo) | **Predmet subdodávky** | **Podiel plnenia**  **(v %)** | **Oprávnená osoba**  (**meno a priezvisko, adresa pobytu, dátum narodenia)** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

*\** ***Uchádzač označí jednu z možností.***

V ....................., dňa ......................

...................................................................

(meno, priezvisko, funkcia, podpis osoby oprávnenej konať za predávajúceho)